CELEX: 62016CN0629
Language: mt
Date: 2016-12-07 00:00:00
Title: Kawża C-629/16: Talba għal deċiżjoni preliminari mressqa mill-Verwaltungsgerichtshof (l-Awstrija) fis-7 ta’ Diċembru 2016 – CX

3.4.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 104/26
            
         Talba għal deċiżjoni preliminari mressqa mill-Verwaltungsgerichtshof (l-Awstrija) fis-7 ta’ Diċembru 2016 – CX
   (Kawża C-629/16)
   (2017/C 104/38)
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgerichtshof
   
      Partijiet fil-kawża prinċipali
   
   
      Rikorrenti: CX
   
      Konvenut: Bezirkshauptmannschaft Schärding
   
      Domanda preliminari
   
   It-talba għal deċiżjoni preliminari segwenti saret lill-Qorti tal-Ġustizzja tal-Unjoni Ewropea abbażi tal-Artikolu 267 TFUE:
   Il-liġi tal-Unjoni, u b’mod partikolari l-Ftehim dwar il-ħolqien ta’ Assoċjazzjoni bejn il-Komunità Ekonomika Ewropea u t-Turkija (64/733/KEE) (ĠU tad-29 ta’ Diċembru 1964, 217, p. 3687), il-Protokoll Addizzjonali anness mal-Ftehim dwar il-ħolqien ta’ Assoċjazzjoni (ĠU 1972, L 293, p. 3), kif ukoll id-Deċiżjoni Nru 1/95 tal-Kunsill ta’ Assoċjazzjoni KE-Turkija tat-22 ta’ Diċembru 1995 dwar l-istabbiliment tal-fażi definittiva tal-Unjoni doganali (96/142/KE) [bejn il-Komunità Ekonomika Ewropea u t-Turkija u dwar il-miżuri li għandhom jiġu adottati għad-dħul fis-seħħ tagħhom] (ĠU 1996, L 35, p. 1), tipprekludi leġiżlazzjoni nazzjonali li abbażi tagħha l-impriżi ta’ trasport ta’ merkanzija stabbiliti fir-Repubblika tat-Turkija ma jistgħux iwettqu trasport internazzjonali kummerċjali ta’ merkanzija permezz ta’ vetturi bil-mutur b’destinazzjoni lejn jew b’passaġġ minn fuq it-territorju tar-Repubblika tal-Awstrija ħlief jekk dawn ikollhom dokumenti għall-vetturi bil-mutur li jinħarġu fil-limiti ta’ kwota fissa skont ftehim bilaterali bejn l-Awstrija u t-Turkija jew jekk tinħarġilhom liċenzja għal trasport ta’ merkanzija wieħed bil-kundizzjoni li dan għandu jkollu interess pubbliku maġġuri u li jkun l-applikant li għandu l-oneru li jistabbilixxi b’mod suffiċjenti li t-trasport ma jistax jiġi evitat permezz ta’ miżuri loġistiċi u lanqas bl-għażla ta’ mezz ta’ trasport ieħor?